आंकड़ों के लिहाज से ले पेन के लिए पहले चरण में वामपंथी जाँ लुक मेलेंचाँ का समर्थन करने वाले वोटर ज्यादा दिलचस्प हैं. उनकी संख्या 20 प्रतिशत है. मेलेंचाँ देश को वैश्वीकरण से बचाना चाहते हैं, सरकारी हस्तक्षेप के पक्षधर हैं और जर्मनी के कथित दबाव में तय यूरोपीय बचत नीति के कट्टर विरोधी हैं. यही ले पेन का भी रुख है. मेलेंचाँ ने बड़ी हिचक के साथ अपने वोटरों को ले पेन का समर्थन न करने की बात कही है, लेकिन उन्होंने माक्रों का समर्थन नहीं किया है.